CELEX: E2012P0005
Language: et
Date: 2012-06-02 00:00:00
Title: Konkurrenten.no AS poolt 2. juunil 2012 EFTA järelevalveameti vastu esitatud hagi (Kohtuasi E-5/12)

25.10.2012   
            
            
               ET
            
            
               Euroopa Liidu Teataja
            
            
               C 324/13
            
         Konkurrenten.no AS poolt 2. juunil 2012 EFTA järelevalveameti vastu esitatud hagi
   (Kohtuasi E-5/12)
   2012/C 324/11
   Ettevõtja Konkurrenten.no AS, keda esindab advokaat Jon Midthjell büroost Advokatfirmaet Midthjell AS, Grev Wedels plass 5, 0151 Oslo, Norra, on algatanud 2. juunil 2012 EFTA kohtus hagi EFTA järelevalveameti vastu.
   Hageja taotleb, et EFTA kohus
   
               1)
            
            
               tühistaks vaidlustatud otsuse ning
            
         
               2)
            
            
               kohustaks kostjat ja menetlusse astunud kolmandaid isikuid kandma menetluskulud.
            
         
      Õiguslik ja faktiline taust ning hagi toetuseks esitatud asjaolud
   
   
               —
            
            
               Hageja on Norras asutatud eraettevõtja, kes tegutseb Lõuna- ja Kesk-Norra vahelisel piirkondlikul kiirbussiliinide turul.
            
         
               —
            
            
               Hageja palub tühistada 5. aprillil 2012 teatavaks tehtud EFTA järelevalveameti otsus, millega keelati üldsusel tutvuda EFTA järelevalveameti toimiku nr 60510 kogusisuga.
            
         
               —
            
            
               Hageja väidab, et EFTA järelevalveamet
               
                           —
                        
                        
                           on rikkunud dokumentidele juurdepääsu eeskirja artikli 2 lõiget 1 ning artikli 4 lõiget 2, keeldudes avaldamast toimiku kogusisu ning
                        
                     
                           —
                        
                        
                           on rikkunud järelevalve- ja kohtulepingu artiklit 16, kuna vaidlustatud otsuses ei esitatud põhjendusi.